stanford-oval/wikipedia huggingface dataset:
ג'פרי דאהמר
אזכורים בתרבות

הסרט "ג'פרי דאהמר - החיים הסודיים" יצא לאקרנים בשנת 1993 בכיכובו של קארל קרו שגילם את דמותו של דאהמר. בשנת 2002 הופק סרט ביוגרפי נוסף אודותיו בשם "דאהמר" בכיכובו של ג'רמי רנר, והוא הוצג בהופעת בכורה בעיר מגוריו של דאהמר. הסרט, שהציג את דאהמר באור אנושי ואף אוהד למדי, הביא בתגובה למחאה מצד משפחות הקורבנות, והוא הועבר מיד לגרסת וידאו.
דאהמר היה גם אחת מההשראות לדמותו של הנבל בסרט "קופיקאט", שכן בדומה לדאהמר, גם הוא ביקר בפאבים של הומוסקסואלים וסימם את משקאותיהם של קורבנותיו, וגם הוא ערף את ראשו של אחד מקורבנותיו בסכין מנתחים.
בסרט המדע הבדיוני "איש ההרס", הפושע המבוקש סיימון פיניקס (וסלי סנייפס) מזכיר את שמו של דאהמר ברשימת האסירים שהוא מתכנן לשחרר ואומר: "ג'פרי דאהמר, אני אוהב את הבחור הזה".
בסצנת המטאל להקות נוהגות לעסוק בשיריהן ברוצחים סדרתיים, שבין השאר נכלל בהם דאהמר. הלהקה האמריקנית Macabre הוציאה אלבום שעסק בג'פרי דאהמר שגם נקרא על שמו: "דאהמר", וישנה סברה הטוענת שגם השירים "Arc Arsenal" מאת At the Drive-In והשיר "213" (מספר הדירה בה שהה בעת שביצע את רוב מעשי הרצח) מאת Slayer עוסקים בו. בנוסף, מוכר השיר "דאהמר מת" מאת ויולנט פמס. בין השנים 2000-1995 פעלה בקנדה להקת הגריינדקור דאהמר, שנקראה על שם הרוצח והנושא העיקרי של שיריה היה רוצחים סדרתיים כדוגמת דאהמר. להקת הגריינדקור Slough הוציאה ב-1995 קלטת בשם "Tribute to Jeffrey Dahmer (מחווה לג'פרי דאהמר)", שהופצה ב-213 עותקים ממוספרים (במכוון, על שם מספר הדירה בה רוב זממו בוצע) וכללה שני שירי "מחווה" פרובוקטיביים ואלימים לרוצח שארכו פחות משלוש דקות: "Eat That Nigger (תאכל את הכושי הזה)" ו"Dahmer Bleeds For Me (דאהמר מדמם בעבורי)".
דמותו של דאהמר שולבה בפרק בעונה העשירית של סדרת האנימציה "סאות' פארק" בשנת 2006. בפרק, הנקרא "גיהנום עלי אדמות 2006", נשלח דאהמר מטעם השטן יחד עם שני רוצחים ידועים לשמצה נוספים (טד בנדי וג'ון ויין גייסי) להשיג עוגה בצורת מכונית פרארי בגודל טבעי עבור מסיבת ליל כל הקדושים. משימתם משתבשת, והשלושה מתקוטטים ביניהם מספר פעמים באופן רצחני, תוך פרודיה על קומדיית הסלפסטיק המפורסמת של "שלושת המוקיונים" ("The Three Stooges").
בשיר "Cannibal" של קשה נאמר: "אעשה כמו ג'פרי דאהמר". דאהמר מוזכר גם בשיר "Dark Horse" של קייטי פרי בו נאמר: "היא אוכלת את הלב שלך, כמו ג'פרי דאהמר".
בקומדיית המצבים "איך פגשתי את אימא", טד מוסבי מעלה את תאוריית דובלר–דאהמר, שטוענת שהאופן בו מחווה רומנטית גדולה נתפשת תלוי בשאלה האם הצד המקבל נמשך לצד היוזם; אם כן, אז המחווה תיחשב רומנטית (דובלר), אחרת אותה מחווה תיראה כשיגעון של רוצח־סדרתי (דאהמר).
"דאהמר" מתייחס לג'פרי דאהמר, בעוד "דובלר" מתייחס ללויד דובלר, הדמות הראשית בסרט הקומדיה הרומנטית "אמרי לי כן" מ־1989, שבסצנה המרכזית עמד מחוץ לביתה של אהובתו עם מכשיר רדיו טייפ נייד גדול ("בום־בוקס").
קורותיו של דאהמר מפורטות גם בסרט התעודה מ-2001, "Serial Killers: The Real Life Hannibal Lecters" ובסרט העלילתי משנת 2017 "חברי דאהמר", המספר על חייו של דאהמר בבית הספר ועל האירועים שהובילו לביצוע הרצח הראשון שלו.
כמו כן הוזכר לרגע בסדרת האימה-מדע בדיוני "גרים" (עונה 2 פרק 11) כיצור הדמיוני "ווינדיגו", שבין השאר אחד ממאפייניו הוא קניבליזם שכביכול מסביר את התנהגותו של ג'פרי דאהמר.
בספטמבר 2022 עלתה ברשת נטפליקס סדרת דרמה-מתח בשם "דאהמר - מפלצת: סיפורו של ג'פרי דאהמר", המיני-סדרה נוצרה על ידי ראיין מרפי ואיאן ברנן. מספר שבועות לאחר מכן יצאה בנטפליקס סדרה דוקומנטרית אודות דאהמר בשם "שיחות עם רוצח: הקלטות של ג'פרי דאהמר".
פסיכופתולוגיה

אישיותו של דאהמר היוותה מושא מחקר נרחב לחוקרים מתחום הפסיכולוגיה והפסיכיאטריה משום שלצד מעשי הזוועות שביצע, גילה יכולות אמפתיה, לא הציג קווי אופי רבים המאפיינים רוצחים סדרתיים כמו נרקיסיזם פתולוגי, סאדיזם מיני, ולא אובחן עם פסיכופתיה או עם הפרעת אישיות אנטיסוציאלית.
לפי הצוות הפסיכיאטרי שאיבחן אותו, דאהמר היה ידידותי, שיתף פעולה באופן מלא, והפגין רמת אינטליגנציה גבוהה.
דאהמר אובחן עם הפרעת אישיות גבולית, הפרעת אישיות סכיזוטיפלית ופסיכוזה, לצד פאראפיליות של נקרופיליה וקניבליזם, אך נמצא כשיר לעמוד לדין. בנוסף, הוא גם הפגין סימפטומים חלקיים של הפרעת אישיות סכיזואידית, הפרעת אישיות אנטיסוציאלית ותסמונת אספרגר, אך לא מספיק בשביל אבחנה מלאה. בנוסף להכל, דאהמר אובחן עם נטייה אובדנית, דיכאון קליני ושימוש לרעה באלכוהול, דבר אשר הוביל להדחה שלו מהצבא בשנת 1981. בזמן מעצרו תוצאת ה-GAF שלו הייתה 12, ושנה אחת לפני מעצרו הייתה 35.
דאהמר קיבל ניקוד של 22 נקודות ברשימת הפסיכופתיה המעודכנת, ניקוד אשר לא מתאים לרף האבחון המסורתי של 30 נקודות לפסיכופתיה.
ראו גם

ויין אדם פורד
טד בנדי
המרטש מאטלנטה
הערות שוליים

↑  Condé Nast, Jeffrey Dahmer’s Inferno, Vanity Fair, ‏1991-11-01 (באנגלית אמריקאית)
↑  Serial Killers: The Real Life Hannibal Lecters (2001). IMDb.com
1 2 3  Emily Plakon, Jeffery Dahmer, 2016 doi: 10.13140/RG.2.1.1533.2085
1 2  J. Arturo Silva, Michelle M. Ferrari, Gregory B. Leong, The case of Jeffrey Dahmer: sexual serial homicide from a neuropsychiatric developmental perspective, Journal of Forensic Sciences 47, 2002-11, עמ' 1347–1359
| --- | --- |
בקרת זהויות :  NLI: 987007457113305171  BIBSYS: 1634286305961  BnF: cb12318229c (data)  GND: 119123045  ISNI: 0000 0001 1590 254X  LCCN: n92014113  MusicBrainz: 08aea1c1-f4d9-4d52-aa46-c91c9b16627f  NKC: jn20031204011  NTA: 110486110  SNAC: w6251xvx  SUDOC: 032084153  VIAF: 6584207   WorldCat (עם VIAF): 6584207
חיים אריה חדש

| --- | --- |

הרב חדש נושא דברים בביקורו של הרב חיים קנייבסקי בישיבת אור אלחנן בחנוכה תש"פ
 מדינה:  ישראל 
 מעסיק:  ישיבה אור אלחנן 
 רבותיו:  הרב מאיר חדש, הרב משה מרדכי חדש, הרב אלעזר שמחה וסרמן
 חיבוריו:  "אהל תורה"
 
 תפקידים נוספים:  ראש ישיבה 
 
הרב חיים אריה חדש הוא ראש ישיבות אור אלחנן. מחבר סדרת ספרי אהל תורה.
ביוגרפיה

נולד בירושלים כבן בכור לרב משה מרדכי חדש ראש ישיבות אור אלחנן ולשרה לבית לפין. נקרא על שם רבי חיים אריה לייב מישקובסקי. למד אצל סבו הרב מאיר חדש ובישיבת 'אור אלחנן' אצל אביו ואצל הרב אלעזר שמחה וסרמן. לאחר פטירת אביו מונה לראש הישיבה ולאחראי על מוסדות אור אלחנן. לצידו מונה גיסו הרב צבי וינפלד לראש ישיבה.
נישא ליהודית, בתו של הרב ישראל מאיר וייס ראש ישיבת נחלת הלויים.
חיבר את סדרת הספרים 'אהל תורה', ובהם מראי מקומות על סוגיות העיון במסכתות הנלמדות בישיבות. ספריו מקיפים את דברי הראשונים והאחרונים. הרב חדש ההדיר את הספר "פני האריה החי" של זקנו, שעל שמו הוא קרוי.
אילן יוחסין

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |  יוסף זונדל הוטנר  יוסף זונדל הוטנר     |  יוסף זונדל הוטנר  יוסף זונדל הוטנר     |  יוסף זונדל הוטנר  יוסף זונדל הוטנר     |   |   |   |   |   |   | עץ משפחת אפשטיין | עץ משפחת אפשטיין | עץ משפחת אפשטיין |   |   |   |   |
|   |   |   |   |   |   |   |   |   |   |   |   |     |   |   |   |   |   |   |   |   |   |  |   |   |   |   |
| עץ משפחת הופשטיין | עץ משפחת הופשטיין | עץ משפחת הופשטיין |   |   |   |  יהודה לייב הוטנר  יהודה לייב הוטנר     |  יהודה לייב הוטנר  יהודה לייב הוטנר     |  יהודה לייב הוטנר  יהודה לייב הוטנר     |  |  |   | עץ משפחת קוק | עץ משפחת קוק | עץ משפחת קוק |   |  נפתלי מנחם הוטנר  נפתלי מנחם הוטנר     |  נפתלי מנחם הוטנר  נפתלי מנחם הוטנר     |  נפתלי מנחם הוטנר  נפתלי מנחם הוטנר     |     |  קריינא  קריינא     |  קריינא  קריינא     |  קריינא  קריינא     |   |   |   |   |
|  |   |   |   |   |   |   |     |   |   |   |   |  |   |  |   |   |   |   |   |   |   |   |   |   |   |   |
|  רחל  רחל     |  רחל  רחל     |  רחל  רחל     |   |  יהושע הוטנר  יהושע הוטנר     |  יהושע הוטנר  יהושע הוטנר     |  יהושע הוטנר  יהושע הוטנר     |  |  חוה לאה  חוה לאה     |  חוה לאה  חוה לאה     |  חוה לאה  חוה לאה     |   |  צבי יהודה הכהן קוק  צבי יהודה הכהן קוק     |  צבי יהודה הכהן קוק  צבי יהודה הכהן קוק     |  צבי יהודה הכהן קוק  צבי יהודה הכהן קוק     |   |  צביה לאה  צביה לאה     |  צביה לאה  צביה לאה     |  צביה לאה  צביה לאה     |     |  מאיר חדש  מאיר חדש     |  מאיר חדש  מאיר חדש     |  מאיר חדש  מאיר חדש     |  | עץ משפחת פינקל | עץ משפחת פינקל | עץ משפחת פינקל |
|   |   |   |   |   |   |   |   |   |   |   |   |   |   |   |   |   |     |   |     |   |   |   |   |  |   |  |
|   |   |   |   |   |   |   |   |  ברוך מרדכי אזרחי  ברוך מרדכי אזרחי     |  ברוך מרדכי אזרחי  ברוך מרדכי אזרחי     |  ברוך מרדכי אזרחי  ברוך מרדכי אזרחי     |   |  שולמית אזרחי  שולמית אזרחי     |  שולמית אזרחי  שולמית אזרחי     |  שולמית אזרחי  שולמית אזרחי     |   |  משה מרדכי חדש  משה מרדכי חדש     |  משה מרדכי חדש  משה מרדכי חדש     |  משה מרדכי חדש  משה מרדכי חדש     |   |  אהרן חדש  אהרן חדש     |  אהרן חדש  אהרן חדש     |  אהרן חדש  אהרן חדש     |   |  חסידה  חסידה     |  חסידה  חסידה     |  חסידה  חסידה     |
 
|   |   |   |   |   |   |   |   |   |   |   |   |   |   |   |   |  חיים אריה חדש  חיים אריה חדש     |  חיים אריה חדש  חיים אריה חדש     |  חיים אריה חדש  חיים אריה חדש     |   |   |   |   |   |   |   |   |
הערות שוליים

↑  משה ויסברג, הממשיכים של הרב חדש זצ"ל: בני 44 ישמשו כראשי הישיבה • פרופיל, באתר בחדרי חרדים, 3 באוגוסט 2016
| --- | --- |
בקרת זהויות :  NLI: 987011061032505171  VIAF: 19164907698617851805   WorldCat (עם VIAF): 19164907698617851805 
ערך זה הוא קצרמרבנושא אישים. אתם מוזמנים לתרום לוויקיפדיה ו.
מארק פוסטר

מארק אנדרו פוסטר (באנגלית: Mark Andrew Foster; נולד ב-12 במאי 1970 בבילריקי). הוא שחיין בריטי, סגן אלוף העולם (ברצלונה 2003), 4 פעמים אלוף העולם בבריכת 25 מטר (פלמה 1993, הונג קונג 1999, אתונה 2000 ואינדיאנפוליס 2004) וסגן אלוף אירופה (סביליה 1997) במשחה ל-50 מטר חופשי, בעל מדליית ארד מאליפות העולם (פוקואוקה 2001) ופעמיים ברציפות אלוף העולם בבריכת 25 מטר (הונג קונג 1999 ואתונה 2000) במשחה ל-50 מטר פרפר ושיאן העולם (בריכת 25 מטר) במשחים ל-50 מטר חופשי ו-50 מטר פרפר.
קריירה

פוסטר החל להתאמן בשחייה כנער בסאות'אנד-און-סי. ההישג המשמעותי הראשון שלו בזירה הבינלאומית היה כשהיה בן 16, כשזכה במדליית הארד עם נבחרת השליחים האנגלית במשחה ל-100X4 מטרים בסגנון חופשי במשחקי חבר העמים שנערכו ב-1986 באדינבורו. הפעם הראשונה בה זכה במדליה במשחה אישי חשוב הייתה ארבע שנים אחר כך, במשחקי חבר העמים שנערכו באוקלנד - מדליית ארד במשחה ל-50 מטר חופשי.
במהלך שנות ה-90 והעשור הראשון של המאה ה-21 הפך פוסטר לאחד השחיינים הבכירים בבריטניה. ב-1997 זכה במדליית כסף במשחה ל-50 מטר חופשי באליפות אירופה בשחייה שנערכה בסביליה. שנתיים אחר כך זכה במדליית ארד במשחה ל-50 מטר פרפר באליפות אירופה שנערכה באיסטנבול, וכעבור שנה שחזר את ההישג גם בהלסינקי. באליפות העולם בשחייה שנערכה בפוקואוקה ב-2001 זכה במדליית הכסף במשחה ל-50 מטר פרפר, ושנתיים אחר כך, באליפות בברצלונה זכה במדליית הארד במשחה ל-50 מטר חופשי. במשחקים האולימפיים הצלחתו הייתה פחותה יותר. הוא השתתף בארבע אולימפיאדות בין 1988 ל-2008, והעפיל פעמיים למשחי הגמר במשחה ל-50 מטר חופשי. באולימפיאדת ברצלונה (1992) סיים במקום השישי ובאולימפיאדת סידני (2000) סיים במקום השביעי. בשנת 2003 קבע שיא אישי במשחה ל-50 מטר פרפר (23.51 שניות), שעדיין מהווה את שיא בריטניה.
לעיקר הצלחתו הגיע פוסטר בתחרויות בבריכות קצרות. בין 1992 ל-2008 זכה ב-24 מדליות באליפויות אירופה בבריכות קצרות וב-12 מדליות באליפויות העולם בבריכות קצרות. הוא הוכתר 6 פעמים כאלוף אירופה במשחה ל-50 מטר חופשי (1996, 1998, 1999, 2003, 2004 ו-2005), 5 פעמים כאלוף אירופה במשחה ל-50 מטר פרפר (1992, 1996, 2000, 2003 ו-2004), 4 פעמים כאלוף העולם במשחה ל-50 מטר חופשי (1993, 1999, 2000 ו-2004) ופעמיים כאלוף העולם במשחה ל-50 מטר פרפר (1999 ו-2000).
פוסטר פרש משחייה ב-2006, אך חזר להתאמן ב-2007, כדי להתכונן לאולימפיאדת בייג'ינג (2008). ב-2008, והוא בן כ-38, קבע שיא לאומי חדש במשחה ל-50 מטר חופשי - 21.96 שניות. במשחקים עצמם נשא את הדגל הבריטי בטקס הפתיחה, אך לא הצליח לצלוח את שלב המוקדמות.
קריירה > שיאי עולם

פוסטר קבע מספר שיאי עולם בבריכות קצרות. ב-1993 קבע שיא עולם ראשון ב-50 מטר חופשי (21.60 שניות). השיא נשבר בידי אלכסנדר פופוב כעבור שנה, אך באליפות אירופה בבריכות קצרות שנערכה בשפילד ב-1998 שבר פוסטר פעמיים את שיא העולם בתוך יום אחד, 21.48 שניות ואחר כך 21.31 שניות. שיא זה החזיק מעמד מעט יותר משנה, בטרם שבר אותו אנתוני ארווין. ב-2001 שוב קבע פוסטר שיא עולם חדש, 21.13 שניות. שיא זה נשבר רק ב-2004, בידי פרד בוסקה.
במשחה ל-50 מטר פרפר (בריכת 25 מטר) קבע פוסטר שיא עולם ראשון ב-1995 (23.55 שניות). עשרה חודשים אחר כך הוא שיפר אותו ב-10 מאיות, עד שכעבור כשנה קבע דניס פנקראטוב שיא עולם חדש במשחה זה. בשנת 2001 שבר את שיא העולם בשלישית, והעמידו על 22.87 שניות. שיא זה החזיק מעמד כשנה, עד שנשבר בידי ג'ף יוגיל.
שני שיאי העולם שקבע עדיין מהווים שיא לאומי בבריטניה.
פעילויות נוספות

בשנת 2008 השתתף פוסטר בגרסה הבריטית ל"רוקדים עם כוכבים" בהפקת ה-BBC, והודח בשבוע השישי. הוא השתתף בשני שעשועוני ידע, "מי רוצה להיות מיליונר" ו"החוליה החלשה", וזכה בשניהם בסכומי כסף שתרם לצדקה.
בשנת 2010 שימש כפרשן של ערוץ יורוספורט בשידורי אליפות אירופה בשחייה שנערכה בבודפשט.
חיים אישיים

פוסטר חי עם בן זוגו קולין ג'קסון סגן אלוף אולימפי, אלוף עולם ושיאן עולם בריצת 110 מטר משוכות משנת 2002. בשנת 2017 יצא מהארון כהומו.
ראו גם

מדיה וקבצים בנושא  בוויקישיתוף
התפתחות שיא העולם במשחה ל-50 מטר חופשי
התפתחות שיא העולם במשחה ל-50 מטר פרפר
הערות שוליים

↑  Daniel Cutts,FOSTER: I'M GAY Team GB swimmer and Strictly Come Dancing star Mark Foster comes out as gay, The Sun, 27th November 2017
פול ספיד

ערך זה עוסק בסרט קולנוע ישראלי. אם התכוונתם לסדרת טלוויזיה ישראלית, ראו .
| --- | --- |

כרזת הסרט
 בימוי:  קובי מחט
 הופק בידי:  מיקי רבינוביץ'
 תסריט:  איתי מאירסון, קובי מחט
 שחקנים ראשיים:  שירה לוי קווין רובין און רפאלי אברהם ארנסון אקי אבני חן אמסלם גל אמיתי דין גרבר טל גרושקה עידן תלם נתן רביץ
 מדינה:  ישראל ישראל
 חברת הפקה:  לייט סטרים, סרטי יונייטד קינג
 הקרנת בכורה:  5 באוגוסט 2021
 משך הקרנה:  כ-115 דקות
 שפת הסרט:  עברית
 סוגה:  דרמה, הרפתקאות, נעורים
 סרט קודם:  פול גז (2019)
 דף הסרט ב־IMDb
פול ספיד הוא סרט קולנוע ישראלי, מסוגת דרמה, הרפתקאות ונעורים, אשר משמש כספין אוף לסרט "פול גז" משנת 2019. הסרט בוים ונכתב על ידי קובי מחט, בשיתוף כתיבתו של איתי מאירסון. הסרט יצא לאקרנים ב-5 באוגוסט 2021.
בשנת 2023 החלה להיות משודרת סדרת הטלוויזיה "פול ספיד", אשר משמשת כספין אוף לסרט זה.
תקציר העלילה

לאקדמיה לספורט מוטורי מתקבלים מדי שנה רק המובחרים ביותר בענפי הספורט המוטורי השונים, כשהחניכים מתחרים על שני כרטיסים לאקדמיה הבינלאומית בדייטונה, פלורידה. השנה חל שינוי במוסד הוותיק, כאשר מנהל האקדמיה פתח לראשונה את שערי המוסד בפני נשים. יעל המדריכה ואלונה החניכה במהלך הסרט מנסות לשבור את האפליות בין נשים וגברים מול חניכים מגוונים: נמרוד הנלחם בשדי העבר, עידו הדייקן, פלג בן העשירים ורוי השוביניסט.
הסרט הוא ספין אוף לסרט "פול גז", כאשר עלילתו מתקיימת שנה לאחר עלילת הסרט המקורי. בסרט רואים איך לאחר שנה נמרוד, אחד מגיבורי הסרט הקודם, המשיך את חייו לאחר ההפסד לתומר וכיצד השתנה.
שחקנים ודמויות > חניכי האקדמיה

אלונה מיכאלי (שירה לוי) – חניכה חדשה באקדמיה לספורט מוטורי. פמיניסטית. זוכה במקום הראשון ביחד עם עידו בגמר, אך לא עולה למטוס לתחרות. מתאהבת בנמרוד והופכת לבת זוגו. מגמת כביש.
נמרוד גולן (קווין רובין) – חניך באקדמיה לספורט מוטורי הנלחם בשדי העבר. מילא את המכוניות בפחיות אך גל הגן עליו וגורש במקומו. מגיע לגמר אך מודח ממנו. מתאהב באלונה והופך לבן זוגה. מגמת שטח.
רונה (בר כהן) – חניכה חדשה באקדמיה לספורט מוטורי. פימינסטית. פורשת מהאקדמיה בעקבות השוביניזם שבאקדמיה. מגמת שטח.
עידו ארני (אברהם ארנסון) – חניך דייקן הנמצא באקדמיה לספורט מוטורי. קורא לאופנוע שלו מיכאלה. מגמת כביש.
פלג רוזן (נועם אימבר) – חניך בן עשירים הנמצא באקדמיה לספורט מוטורי. פורש באמצע הגמר כי לא שיחק הוגן. מגמת שטח.
רוי ברוך (און רפאלי) – חניך שוביניסט הנמצא באקדמיה לספורט מוטורי. נער אלים ותחרותי. מילא את האופנועים בצואה של פרות, אך מאשים את אבנר במקרה ואבנר גורש במקומו. הודח מהאקדמיה בחצי הגמר. מגמת כביש. בעקבות סרטון שהגיע להנהלה הושעה ממרוצים ל-5 שנים.
גל יצחק (עידן תלם) – חניך שוביניסט הנמצא באקדמיה לספורט מוטורי. גורש מהאקדמיה. מגמת כביש.
אבנר סונינו (דין גרבר) – חניך שוביניסט הנמצא באקדמיה לספורט מוטורי. גורש מהאקדמיה. מגמת כביש.
תום שורש (טל גרושקה) – חניך הנמצא באקדמיה לספורט מוטורי. נער חנון המתמקד במחשבים. הודח מהאקדמיה בחצי הגמר. מגמת שטח.
עמרי בן נעים () – חניך שוביניסט הנמצא באקדמיה לספורט מוטורי. חבר של גל, רוי, ואבנר. מגמת כביש. מודח בחצי הגמר של האקדמיה.
נועם גיגי () – חניך לשעבר ממחזור י"ג שמתחרה במקום אבנר על מקום בגמר של האקדמיה לתחרות שבדייטונה. מודח בחצי הגמר של האקדמיה.
שחקנים ודמויות > צוות האקדמיה

ארנון הולנדר (אקי אבני) – מנהל האקדמיה לספורט מוטורי. מתאהב ביעל ומטריד אותה.
יעל (חן אמסלם-זגורי) – מדריכה באקדמיה לספורט מוטורי. פמיניסטית ובעד השתתפותם של רונה ואלונה. ארנון מאוהב בה ומטריד אותה. אחראית למגמת כביש.
חליבה (גל אמיתי) – מדריך באקדמיה לספורט מוטורי. היה פעם חניך באקדמיה. אחראי למגמת שטח.
שחקנים ודמויות > דמויות נוספות

מר רוזן (נתן רביץ) – אבא של פלג. איש עשיר. דואג שפלג יהיה הכי טוב באקדמיה, ויסע לתחרות שבדייטונה.
שחקנים ודמויות > דמויות שאינם אנשים

מיכאלה ארני (אופנוע) – האופנוע של עידו. אופנוע נמוך ונוח לטענתו של עידו. עידו אומר שהיא חלק מהמשפחה והשם המלא שלה הוא מיכאלה ארני.
הפקה

לאחר הצלחת הסרט "פול גז" שיצא לאקרנים בשנת 2019, הוכרז בפברואר 2020 שיופק לו ספין אוף קולנועי, כאשר רק דמותו של נמרוד בגילום קווין רובין תיקח בו חלק. עוד באותו חודש, דווח שמתקיימים ליהוקים לדמויות, והוכרז ששם הסרט יהיה "פול ספיד". בחודש מרץ נחשף הקאסט שיצטרף לרובין, הכולל את און רפאלי בתפקיד רוי, שירה לוי בתפקיד אלונה, דין גרבר בתפקיד אלכס, טל גרושקה בתפקיד תום, אברהם ארנסון בתפקיד עידו, חן אמסלם-זגורי בתפקיד יעל, אקי אבני בתפקיד ארנון, נתן רביץ בתפקיד מר רוזן, גל אמיתי בתפקיד חליבה ועידן תלם בתפקיד גל. עוד הייתה אמורה לקחת חלק בקאסט ריף נאמן בתפקיד רונה, אך ברגע שהתברר שתפקידה בסרט לא ראשי היא פרשה ממנו, ואותה החליפה בר כהן.
צילומי הסרט החלו במרץ 2020, והם היו צפויים להמשך לאורך מספר חודשים, אך הם הופסקו באותו חודש עקב התפרצות נגיף הקורונה בישראל. הצילומים נמשכו בסיום הסגר הראשון, והסתיימו ביוני 2020. צילומי הסרט התרחשו, בין היתר, במסלול פצאל שבבקעת הירדן, כאשר אחוז ניכר מאנשי ההפקה על הסט היו משם, בזכות תמיכתה של "קרן קולנוע שומרון" שהקים ראש המועצה יוסי דגן.
טריילר הסרט פורסם ב-12 ביולי 2021, ואיתו תאריך הבכורה, 5 באוגוסט, זאת לאחר שהוא היה צפוי לצאת לאקרנים בקיץ 2020, דבר שלא קרה עקב התפרצות נגיף הקורונה.
הערות שוליים

1 2  משה אבוטבול, פרסום ראשון: "פול גז" יזכה לסרט ספין אוף עם קווין רובין, באתר פרוגי, 2 בפברואר 2020
1 2  ליאן הרשקוביץ ומשה אבוטבול, פרסום ראשון: ריף נאמן לוהקה ל"פול ספיד", באתר פרוגי, 27 בפברואר 2020
1 2 3  משה אבוטבול, נחשף: זה הקאסט הרשמי של הסרט "פול ספיד", באתר פרוגי, 2 במרץ 2020
↑  השחקנית שברחה מסט צילומים כי לא קיבלה את התפקיד הראשי, באתר וואלה, 10 במרץ 2020
↑  משה אבוטבול, פרסום ראשון: זו השחקנית שתחליף את ריף נאמן, באתר פרוגי, 11 במרץ 2020
↑  משה אבוטבול, קאט: סרטי הנוער עצרו את הפקתם בצל הקורונה, באתר פרוגי, 15 במרץ 2020
↑  משה אבוטבול, אחרי הקורונה: הסרטים הישראלים שאנחנו הכי מחכים להם, באתר פרוגי, 6 באוקטובר 2020
↑  פוסט של המועצה האזורית בקעת הירדן, באתר פייסבוק, 7 ביוני 2020
↑  מתן ליאור, עכשיו בקולנוע: סרט הנוער "פול ספיד" שצולם כולו בבקעת הירדן, באתר חדר מצב, 15 ביולי 2021
↑  משה אבוטבול, יריית ההזנקה: הטריילר של "פול ספיד" נחשף, באתר פרוגי, 12 ביולי 2021
מרינט דופן צ'אנג

| --- | --- |
"סופת קרח" (הפרק הראשון של הסדרה)
 שם סרט:  התעוררות המופלאה: הרפתקאות ליידי באג וחתול שחור
 תוכנית טלוויזיה:  המופלאה: הרפתקאות ליידי באג
 הופעה ראשונה:  "סופת קרח" (הפרק הראשון של הסדרה)
 יוצרים:  תומאס אסטרוק 
 דיבוב:  אנוק אובואה (צרפתית) כריסטינה וי (אנגלית) לו ג'אן (צרפתית \ אנגלית; קול שירה בסרט)
 דיבוב בשפה העברית:  ספיר דרמון
 מידע
 כינויים:  חיפושית
 גיל:  14-15
 מקום לידה:  פריז
 מין:  נקבה
 מקצוע:  תיכוניסטית, גיבורת-על
 כוחות:  מהירות-על, חושים על-אנושיים, חוזק-על, יצירה וטיהור האופל
 כלי נשק:  יו-יו
 כלי רכב:  קטנוע
 חברה לשעבר בקבוצה:  לוקה קופאין
 אזרחות:  צרפת צרפתית
 מקום מגורים:  מאפיית דופן צ'אנג
 דמויות קשורות
 משפחה:  טום דופן צ'אנג (אבא) סבין דופן צ'אנג (אמא)  וואנג צ'אנג (דוד רבא) ג'ינה דופן (סבתא) רונאלד דופן (סבא) פיי-יין צ'אנג (דודה)
 חברים:  אדריאן אגרסט (בן זוג) אליה סזאר מילן הפראל אליקס קובדל ג'וליקה קופאין רוז לאביון קגאמי טסורוגי זואי לי לוקה קופאין נינו לה-היף מארק אנסייל
 אויבים:  עש לילה/עש אפלולי/ מונרך מאיורה לילה רוסי קלואי בורז׳ואה
 
מרינט דופן צ'אנג (בצרפתית: Marinette Dupain Cheng) היא דמות בדיונית, שיצר תומאס אסטרוק מהסדרה "המופלאה: הרפתקאות ליידי באג". מרינט היא הדמות הראשית בסדרה המופלאה: הרפתקאות ליידי באג. שמה כגיבורת על הוא "החיפושית" (או פשוט "חיפושית"; באנגלית וצרפתית: Ladybug).
כוחותיה של החיפושית הם-
כשהיא אומרת "קמע המזל" יוצא לה חפץ העוזר לה לנצח.
כשהיא מוציאה את האקומה מהחפץ הרע היא אומרת "זמן לעקור את הרשע" ועוקרת את הרשע.
בסוף, היא זורקת את החפץ שיצא בקמע המזל לשמים ותוך כדי אומרת "החיפושית המופלאה!" (באנגלית: miraculous ladybug!)
ומהעונה ה-4 נותנת קמעות שמגינות מהאקומה ומרחיקה אותו
זהות בדיונית

מרינט היא דמות של נערה צעירה בכיתה ט' (בת 13 ובהמשך בת 14) המתגוררת מעל מאפייה בבעלות הוריה בפריז. מגושמת מאוד, אך אופטימית ובעלת הרבה רצון טוב לעזור. מאוהבת באדריאן. מחזיקה במופלא החיפושית, בעל כוח היצירה. בסוף העונה השלישית הופכת לשומרת המופלאים.
היא מגנה על פריז מהאקומות של הנבל הנורא עש לילה, שהוא אביו של אדריאן. הוא עושה את זה מסיבה אחת: כאשר מאחדים את עגילי החיפושית ואת טבעת החתול השחור, מקבלים את הכוח המוחלט המאפשר לבקש משאלה אחת. גבריאל מתכנן לבקש את חזרתה לחיים של אמילי.
החפץ המופלא שלה הוא עגילים ולקוואמישלה קוראים טיקי, הניזונה מעוגיות מקרון. לאחר שמרינט משנה צורה (ורק לאחר שהשתמשה בכוחה) היא צריכה להאכיל את טיקי על מנת שתצבור אנרגיות להמשיך לתת לה את כוחה.
כוח העל של החיפושית הוא כוח היצירה, שפועל באמצעות האמירה: ״קמע המזל״. כאשר היא אומרת זאת נופל מהשמיים חפץ מסוים שבעזרתו היא מנצחת את הנבל ולוכדת את האקומה, אך היא תוכל לנצל את כוחה רק פעם אחת, ולאחר מכן יש לה רק 5 דקות עד שתשתנה חזרה לזהותה האזרחית אך בעונה 5 קיבלה את הכח להשתמש בקמע המזל שוב ושוב בלי לשנות צורה. מעונה 4 כשהיא משתמשת בכוח החליפה שלה משתנה.
מי שיודעים את זהותה כחיפושית הם רק אליהחברתה הטובה, לוקה, אליקס, קגאמי, פליקס.
בין זהויותיה השונות: מרינט דופן צ'אנג, חיפושית, מולטי עכברה, מולטי שועלה, מולטי חתולה מולטי חיפושית, חיפושית דרקון, ליידי-דבורה, ליידי-סוס, חתולה שחורה, פני-באג וחיפושית שחורה. (רוב הדמויות נוצרו משילוב המופלא שלה עם מופלאים נוספים)
דיבוב

צרפת מדבבת של מרינט לצרפתית, שפת המקור של הסדרה, היא אנוק אובואה (Anouck Hautbois).
בריטניה מדבבת של מרינט לאנגלית, היא כריסטינה וי (Cristina Vee).
ישראל מדבבת של מרינט לעברית היא ספיר דרמון.
הערות שוליים

↑  תכשיטים קסומים המעניקים כוחות קסם
↑  ובהמשך, עונה 4 שילב את מופלא הפרפר והטווס והפך לעש אפלולי, ובעונה 5 שילב את כל המופלאים כדי להפוך למונרך
↑  חיה קסומה המקושרת למופלאים שהיא בעצם החליפה של המחזיקים, כשמשתנים לגיבורי העל הם נשאבים למופלאים.
↑  נכון לעונה 4
↑  נכון לעונה 4, מרינט לא ידעה שהוא גילה את זהותה כחיפושית אך סיפר לה בעונה 5 ועזב את פריז כדי לא לסכן את החיפושית והחתול השחור
↑  נכון לעונה 5, גילתה בפרק 12 (שלמות) כשמרינט דיברה עם אליה על זהותה וקגאמי שמעה.
↑  נכון לעונה 5, קגאמי סיפרה לו
↑  כאשר השתמשה במופלא העכבר
↑  כאשר איחדה את מופלאי והשועל והעכבר
↑  כאשר איחדה את מופלאי החתול השחור והעכבר
↑  כאשר איחדה את מופלאי החיפושית והעכבר
↑  כאשר איחדה את מופלאי החיפושית והדרקון
↑  כאשר איחדה את מופלאי החיפושית והדבורה
↑  כאשר איחדה את מופלאי החיפושית והסוס
↑  כאשר ענדה את מופלא החתול השחור בלא ברירה
↑  כאשר איחדה את מופלאי החיפושית, הסוס והארנב
משה מרדכי חדש

| --- | --- |

 לידה:  14 בדצמבר 1940 י"ד בכסלו ה'תש"א ירושלים, פלשתינה (א"י) 
 פטירה:  3 באוגוסט 2016 (בגיל 75) כ"ח בתמוז ה'תשע"ו בית החולים הדסה עין כרם, ירושלים, ישראל 
 מקום קבורה:  הר המנוחות 
 מדינה:  ישראל 
 השכלה:  ישיבת חברון כנסת ישראל 
 תקופת הפעילות:  ? – 3 באוגוסט 2016 
 אב:  מאיר חדש 
 צאצאים:  חיים אריה חדש 
 
הרב משה מרדכי חדש (י"ד בכסלו ה'תש"א, 14 בדצמבר 1940 – כ"ח בתמוז ה'תשע"ו, 3 באוגוסט 2016) היה ראש ישיבת אור אלחנן בירושלים.
ביוגרפיה

נולד בירושלים לרב מאיר חדש, המשגיח של ישיבת חברון, ולצביה לבית הוטנר, בת אחותו של הרב משה מרדכי אפשטיין (ועל שמו נקרא). למד בישיבת חברון. נישא לשרה, בתו של הרב יהושע דב לפין (לופיאנסקי), ר"מ בישיבת הרב עמיאל וחתנו של הרב חזקיהו יוסף מישקובסקי.
הרב פתח את ישיבתו בשנת ה'תשל"ו (1976) בשם "מאור ירושלים", בשכונת מטרסדורף ובכנסת יהודה בשכונת סנהדריה, בתחילה ככולל אברכים ובהמשך כישיבה לקיבוץ, כשנתיים לאחר מכן עלה לישראל הרב שמחה וסרמן, בנו של הרב אלחנן וסרמן, שעמד בראשות ישיבת אור אלחנן בלוס אנג'לס, וביקש לייסד ישיבה מקבילה בישראל. וראה ברב משה מרדכי חדש כמתאים לכהן כראש הישיבה, והוא איחד את רצונו ביחד עם ישיבתו של הרב חדש ושמה של הישיבה שונתה לשם "אור אלחנן". בשנים הראשונות שכנה הישיבה בשכונת עזרת תורה בירושלים. בשנת תשנ"ג (1993) עברה הישיבה למבנה מפואר בשכונת רוממה. במבנה פועלים כולל אברכים וכן מכון להוצאת ספרים, העוסק בעיקר בהוצאת ספריו של הרב אלחנן וסרמן. הרב חדש התגורר בבניין הישיבה.
הרב חדש ייסד בנשיאותו כמה ישיבות קטנות – בשכונת גבעת שאול בירושלים, בטבריה, בראשון לציון ובמודיעין עילית. צוות הר"מים מורכב ברובו מתלמידיו.
נפטר ממחלת הסרטן בכ"ח בתמוז תשע"ו בבית החולים הדסה עין כרם. נקבר בחלקת הרבנים בהר המנוחות בירושלים. במהלך הלווייתו מונו בנו הרב חיים אריה חדש וחתנו הרב צבי וינפלד למלא את מקומו בראשות הישיבה.